ગુજરાતી ભાષાના પ્રચાર–પ્રસાર અને સંવર્ધનને પોતાના જીવનનું સર્વોત્કૃષ્ટ ધ્યેય માનનાર હૃદયસ્થ શ્રી રતિલાલ ચંદરયાનો પુણ્યતિથિ દિવસ એટલે 13 ઑક્ટોબર. આ દિને ચિરવિદાય લેનારા ભાષાવીર રતિકાકા ગુજરાતીલેક્સિકન દ્વારા ભાષાપ્રેમીઓના અંતરમાં ચિરંજીવી રહેશે. તેમની દ્વિતીય પુણ્યતિથિ પર શ્રદ્ધાંજલિ અર્પણ કરતાં ગુજરાતીલેક્સિકન પરિવાર તથા સમગ્ર ભાષાપ્રેમી જનતા ખૂબ જ આદર, સન્માન અને અહોભાવની લાગણી પ્રગટાવે છે. તેમનાં અમૂલ્ય સેવાકાર્યોનાં ગુણગાન ગવાય તેટલાં ઓછાં છે. તેમની ભાષાસેવાને ભાવાંજલિરૂપે દ્વિતીય સ્મૃતિસભાનું આયોજન ઑક્ટોબર માસમાં યોજવામાં આવ્યું છે. (કાર્યક્રમ સંબંધિત અન્ય વિગતો ટૂંક સમયમાં આપ સૌને જણાવવામાં આવશે.) આપ સૌને અમારા આ કાર્યક્રમમાં જોડાવાનું હૃદયપૂર્વકનું આમંત્રણ છે.